# FELHÍVÁS VSZI’15

Nagykanizsa MJV Önkormányzata a Soós Ernő Víztechnológiai Kutató-Fejlesztő Központ közreműködésével nemzetközi tudományos konferenciát szervez

**VÍZ- ÉS SZENNYVÍZKEZELÉS AZ IPARBAN 2015** címmel.

**Időpont: 2015. október 28.**

**Helyszín: Pannon Egyetem Nagykanizsai Kampusz (8800 Nagykanizsa, Zrínyi u. 18.)**

**A konferencia célja, hogy a víz- és szennyvízkezelés területén létrejött legújabb hazai és nemzetközi eredményeket a szakértő közönség számára hozzáférhetővé tegye, és hogy egy napra teret adjon a szakmában dolgozó szakemberek, kutatók és ipari partnerek kapcsolatteremtéséhez.**

**A konferencián átadásra kerül a Soós Ernő Ifjú Kutatói Díj, melyre nemzetközi szinten lehet pályázni MSc és PhD kategóriákban.**

**Tisztelettel meghívjuk a felsőoktatási intézmények, a kormányzati és az ipari szektor képviselőit, a téma iránt érdeklődő valamennyi kollégát, szakértőt.**

**A konferencia tervezett programja:**

Délelőtt plenáris előadások, délután 2 ipari, 1 poszter, 2 tudományos és 1 nemzetközi szekcióban tartott előadások a víz- és szennyvízkezelés témakörében.

**A konferencia részvétel ingyenes**, de előzetes regisztrációhoz kötött. Regisztrálni az online jelentkezési lap kitöltésével a [www.sooswrc.hu](http://www.sooswrc.hu) honlapon lehet:

* konferencia előadóként **2015. szeptember 28-ig**, az előadások rövid magyar és angol nyelvű összefoglalójának feltöltésével. (maximum 800-1000 karakter szóközzel, a honlapon található minta alapján). Teljes anyag megjelentetése esetén a beküldési határidő: **2015. szeptember 28.** (a honlapon található minta alapján).
* konferencia látogatóként **2015. október 21-ig**.

Az elfogadott ipari és tudományos előadások rövid kivonatát absztrakt kötetben, a teljes anyagát pedig ISBN számmal ellátott CD kiadvány formájában publikáljuk.

További információ a konferenciával kapcsolatban:

Berkesné Rodek Nóra

+36 30 378 7058

rodek.n@sooswrc.hu

***A rendezvény szakmai támogatói:***

